b'\n_START_ARTICLE_\nSeljord Billag\n_START_PARAGRAPH_\nSeljord Billag L/L var et rutebilselskap som ble stiftet 3. mai 1919. I 1972 gikk selskapet inn i Vest-Telemark Bilruter L/L._NEWLINE_Seljord Billag (opprinnelig Seljords Automobillag L/L) hadde fra starten av 23 andelseiere. De st\xc3\xb8rste var D/S Fj\xc3\xb8llguten og Seljord Handelslag. Fj\xc3\xb8llguten hadde ruter p\xc3\xa5 Seljordsvatnet. Billaget hadde til form\xc3\xa5l \xc3\xa5 kj\xc3\xb8re gods lokalt. F\xc3\xb8rste bilen var en International lastebil. Neste bil, En Federal, ble kj\xc3\xb8pt i 1923._NEWLINE_I 1925 ble ruta forlenget til Flatdal. I 1926 fikk billaget sin f\xc3\xb8rste buss med 12 plasser med lasteevne 1500 kg._NEWLINE_I 1925 kom jernbanen til B\xc3\xb8 og veinettet ble bedre. I 1928 overtok laget en rutekonsesjon som Br\xc3\xb8drene S\xc3\xb8nsteb\xc3\xb8 hadde mellom B\xc3\xb8 og Kviteseid. I 1938 fikk billaget forlenget konsesjon for rute helt fram til Skien. Dermed hadde selskapet sammenhengende rute Skien-B\xc3\xb8-Seljord-Kviteseid._NEWLINE_Rutebilselskapene i Vest-Telemark hadde samkj\xc3\xb8ring av bilrutene fra 1959. Det ble arbeidet for full sammenslutning, og det skjedde i 1972. Da gikk Seljord Billag sammen med Fyresdal-Vr\xc3\xa5dal-Nissedal Billag og Vest-Telemark Billag og stiftet Vest-Telemark Bilruter L/L (VTB).'